wickkiey/tamil-wikipedia-markdown huggingface dataset:
# செங்குன்னம்



**செங்குன்னம்** (*Sengunam*) என்பது இந்தியாவின் தமிழ்நாடு மாநிலத்தில் பெரம்பலூர் மாவட்டத்தில் அமைந்துள்ள ஒரு கிராமம் ஆகும். இது பெரம்பலூர் வட்டத்தில் அமைந்துள்ளது.  

## மக்கள்தொகை
செங்குன்னம் கிராமத்தின் மக்கள் தொகை 4621 ஆகும். இதில் 2319 பேர் ஆண்கள் மற்றும் 2302 பேர் பெண்கள் ஆவர். செங்குன்னம் கிராமத்தின் சராசரி பாலின விகிதம் 993 ஆகும். இது தமிழ்நாடு மாநில சராசரியான 996ஐ விடக் குறைவு. தமிழ்நாட்டை விட செங்குன்னம் கிராமத்தில் கல்வியறிவு விகிதம் குறைவாக உள்ளது. 2011-ல், செங்குன்னம் கிராமத்தின் கல்வியறிவு விகிதம் 70.80% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு. செங்குணத்தில் ஆண்களின் கல்வியறிவு 79.39% ஆகவும், பெண்களின் கல்வியறிவு விகிதம் 62.15% ஆகவும் உள்ளது.
# வெய் சாவ்டாங் அருவி

**வெய் சாவ்டாங் அருவி** (*Wei Sawdong Falls*) மேகாலயாவின் சிரபுஞ்சியில் அமைந்துள்ள மூன்று அடுக்கு அருவியாகும்.  

## அமைவிடம்
இந்த அருவி கிழக்கு காசி மலைகள் மாவட்டத்தில் சில்லாங்கிலிருந்து தென்மேற்கே 60 கிமீ தொலைவில் அமைந்துள்ளது. மேலும், இது மற்றொரு பெரிய அருவியான டெயின்த்லென் அருவிக்கு அருகாமையில் உள்ளது. வெய் சாவ்டாங் என்ற பெயர் உள்நாட்டில் பேசப்படும் காசி மொழியிலிருந்து வந்தது ( *வெய்* - ஒரு குளத்தை ஒத்திருக்கிறது, *சாடாங்* - சதுர வடிவமானது).  

வெய் சாவ்டாங்கை அணுகுவது கடினம், மேலும் அருவிக்கான மலையேற்றப் பாதை வெளியில் அமைந்தும் பின்பக்கமாகச் செல்லும் பாதை சவாலானதாக உள்ளது. இந்த அருவியானது குறிப்பாக நீலமும் பச்சையும் கலந்த, படிகத்தெளிவான நீருக்காக நன்கு அறியப்படுகின்றது.  

## படக்காட்சியகம்
# தேசிய சட்டப் படிப்புக்கான இந்தியப் பல்கலைகழகம்



**தேசிய சட்டப் படிப்புக்கான இந்தியப் பல்கலைகழகம்** (*National Law School of India University *(*NLSIU*), (சுருக்கமாக:*National Law School* *(NLS)*), இந்தியாவின் கர்நாடகா மாநிலத்தின் தலைநகரான பெங்களூரில் அமைந்துள்ளது.  
## சேர்க்கை
+2 முடித்தவர்களுக்கான ஐந்தாண்டு சட்டப் படிப்பு சேர்க்கை, பொது சட்ட நுழைவுத் தேர்வு (Common Law Admission Test) மூலமும்; மூன்றாண்டு பட்டப்படிப்பு முடித்தவர்களுக்கு CLAT-UG தேர்வு மூலம் இளநிலை சட்டப் படிப்பில் சேர்க்கப்படுகின்றனர்.  

2020ம் ஆண்டிலிருந்து இப்பல்கலைக்கழகம் ஐந்தாண்டு மற்றும் மூன்றாண்டு இளநில பட்டப் படிப்புகளுக்கும், ஈராண்டு முதுநிலை பட்டப் படிப்புகளுக்கும் தனியாக தேசியச் சட்ட நுழைவுத் தேர்வுகள் National Law Aptitude Test (NLAT) நடத்தியது. பின்னர் இந்திய உச்ச நீதிமன்றத் தீர்ப்பால் நிறுத்தி வைக்கப்பட்டது.  

முதுநிலை சட்டப் படிப்புகள் Master of Laws (LL.M), மூன்றாண்டு சட்டப்படிப்புகள் மற்றும் சட்ட முனைவர் படிப்புகளுக்கான சேர்க்கை, பொது சட்ட நுழைவுத் தேர்வுகள் மூலம் நடைபெறுகிறது.  
| ஒருங்கிணைந்த இளநில சட்டப் படிப்பு - பி. ஏ / எல். எல். பி | பொது சட்ட நுழைவுத் தேர்வு (Common Law Admission Test-UG) | 240 | The test is being held since 2008 before which each NLU held its own test |
| --- | --- | --- | --- |
| முதுநிலை சடடப் படிப்பு LL.M. | CLAT-PG | 100 |  |
| மூன்றாண்டு சட்டப் படிப்பு (LL.B) | NLSAT-LLB | 120 | NLSIU is the only NLU offering such programme |
| முதுநிலை சட்டப் படிப்பு | NLSAT-MPP | 100 |  |
| முனைவர் (சட்டம்) | NLSAT-Ph.D | 4 |  |
| முனைவர் | 4 | } |  |

## அடிக்குறிப்புகள்
# பரம்பா மாநிலம்


<span></span>  
**பராம்பா மாநிலம்** (*Baramba State*) பிரித்தானியாவின் இந்தியப் பேரரசின் காலத்தில் இந்தியாவின் மன்னர் ஆட்சி நடந்த பகுதிகளில் ஒன்றாகும். இதன் தலைநகரம் பாரம்பா நகரில் இருந்தது. கடைசி ஆட்சியாளர் 1948- ஆம் ஆண்டு சனவரி 1 ஆம் நாள் இந்திய ஒன்றியத்துடன் இணைந்தார். 1948 இல் ஒடிசாவின் கட்டக் மாவட்டத்தின் ஒரு பகுதியாக பரம்பா மாநிலம் ஆனது.  

## வரலாறு
குடும்பத்தினரின் பதிவுகள் மற்றும் நீதிமன்றப் பதிவுகளின்படி, 1305 ஆம் ஆண்டில், சோன்கா மற்றும் மொஹுரி ஆகிய இரண்டு கிராமங்களை உள்ளடக்கிய நிலம், அப்போதைய கிழக்கு கங்கை பேரரசர் இரண்டாம் நரசிம்ம தேவாவால், மல்யுத்த வீரர் அடகேஷ்வர் ரவுத் என்பவருக்கு அவரது வீரத்தை அங்கீகரிக்கும் வகையில் வழங்கப்பட்டபோது, பரம்பா மாநிலம் நிறுவப்பட்டது. பரம்பா மன்னராட்சிப் பகுதியின் கடைசி ஆட்சியாளர் 1948 ஆம் ஆண்டு சனவரி 1 ஆம் நாள் அன்று இந்திய ஒன்றியத்துடன் இணைவதற்கான ஆவணத்தில் கையெழுத்திட்டார்.  

## மேலும் பார்க்கவும்

- கிழக்கிந்திய முகமை
- இந்தியாவின் அரசியல் ஒருங்கிணைப்பு
# கோகிமா சட்டக் கல்லூரி



**கோகிமா சட்டக் கல்லூரி** (*Kohima Law College*) என்பது இந்தியாவின் நாகாலாந்தின் கோகிமாவில் உள்ள சட்டக் கல்வியை வழங்கும் நிறுவனம் ஆகும். இது 1975ஆம் ஆண்டு நிறுவப்பட்டது. இந்த கல்லூரி நாகாலாந்து பல்கலைக்கழகத்துடன் இணைக்கப்பட்டுள்ளது. இந்த கல்லூரி இந்திய வழக்குரைஞர் கழகத்தினால் அங்கீகரிக்கப்பட்டது.  

## படிப்புகள்
இக்கல்லூரி மூன்று வருட இளநிலை சட்டப் படிப்பை வழங்குகிறது.
# தேபார் ஏரி



**தேபார் ஏரி** (*Dhebar Lake*) ( **ஜெய்சமந்த் ஏரி** என்றும் அழைக்கப்படுகிறது) இந்தியாவின் முதல் மற்றும் உலகின் பழமையான வரலாற்று மற்றும் இரண்டாவது பெரிய செயற்கை நன்னீர் ஏரி ஆகும். இது மேற்கு இந்தியாவில் இராசத்தான் மாநிலத்தின் சலும்பர் மாவட்டத்தில் அமைந்துள்ளது. இது 87 கி.மீ.2 (34 ச.மைல்) பரப்பளவைக் கொண்டுள்ளது. 17 ஆம் நூற்றாண்டில், உதய்ப்பூரின் மகாராணா ஜெய் சிங் கோமதி ஆற்றின் குறுக்கே ஒரு பளிங்கு அணையைக் கட்டியபோது, நம்லா திகானாவில் (ரத்தோர்-பத்வி) ஏரி உருவாக்கப்பட்டது. இது சலூம்பர் மாவட்டத் தலைமையகத்திலிருந்து சுமார் 19 கி.மீ. (12 மைல்) தொலைவில் உள்ளது. முதலில் கட்டப்பட்டபோது, இது உலகின் மிகப்பெரிய செயற்கை ஏரியாக இருந்தது. ஏரியைச் சுற்றியுள்ள ஜெய்சமந்த் வனவிலங்கு சரணாலயத்தை உதய்பூரிலிருந்து பான்ஸ்வாரா செல்லும் மாநில நெடுஞ்சாலையில் அடையலாம். ஜெய்சமந்த் வனவிலங்கு சரணாலயம் சுமார் 162.0 சதுர கிலோமீட்டர் (16,200 எக்டர்) நிலத்தை பாதுகாக்கிறது, தேபார் ஏரியின் கரையில் பெரும்பாலும் தேக்கு மரக்காடுகளாகவே கணப்படுகின்றன. இந்த ஏரியில் அளவுள்ள மூன்று தீவுகள் உள்ளன. ஒவ்வொன்றும். தேபார் ஏரி பளிங்கு அணை நீளமானது. மேலும் இது "இந்தியாவின் பாரம்பரிய நினைவுச்சின்னங்களின்" ஒரு பகுதியாகும். இந்த அணையில் ஹவா மகால் அரண்மனையும் உள்ளது. 1687 முதல் 1691 வரை இது மேவாரின் முன்னாள் மகாராணாக்களின் குளிர்கால தலைநகரமாக இருந்தது.  

## வரலாறு

1685 இல் மகாராணா ஜெய் சிங்கால் கட்டப்பட்ட தேபார் ஏரி, பரப்பளவைக் கொண்டுள்ளது. 1902 இல் ஆங்கிலேயர்களால் எகிப்தில் அஸ்வான் அணையைக் கட்டும் வரை, 1960-1970 க்கு இடையில் புனரமைக்கப்பட்ட இந்த ஏரி உலகின் மிகப்பெரிய செயற்கை ஏரியாக இருந்தது. மகாராணா ஜெய் சிங்கின் (1680-1698) ஆட்சியின் போது, மேவாரின் தென்கிழக்கு மூலையில் சாகுபடிக்கு தண்ணீர் தேவைப்பட்டது. மகாராணா தனது தந்தையை ( ராஜ்சமந்த் ஏரியை கட்டிய மகாராணா முதலாம் ராஜ் சிங்) கோமதி என்ற சிறிய ஆற்றில் 36.6 மீட்டர் உயரம் கொண்ட ஒரு பெரிய அணையை கட்டினார்; ஏரிக்கு ஜெய்சமந்த் ஏரி (ஜெய் என்றால் 'வெற்றி', 'சமந்த்' என்றால் 'கடல்') என்று பெயரிட்டார். 1691 ஆம் ஆண்டு ஜூன் 2 ஆம் தேதி திறக்கப்பட்ட நாளில், மகாராணா ஜெய் சிங் தனது எடைக்கு சமமான தங்கத்தை தானமாக வழங்கினார். ஏரியின் புள்ளிவிவரங்கள் உண்மையிலேயே ஆச்சரியமாக இருக்கிறது - 9 மைல்கள் (14 கி.மீ.) அகலம், 102 அடி (31 மீ) ஆழமான அதன் ஆழமான முடிவில், 30 மைல் (48 கி.மீ.) சுற்றளவு, தண்ணீருக்குள் செல்லும் பளிங்கு படிக்கட்டுகள் என ஏரியின் புள்ளிவிவரங்கள் இருக்கிறது. உதய்பூர் ராணிகளின் கோடைகால அரண்மனைகள் அனைத்து பக்கங்களிலும் தேபார் ஏரியைச் சுற்றியே அமைக்கப்பட்டன. நம்லா திகானாவினரின் நில பங்களிப்பிற்காக ஜெய் சிங் நன்றி கூறினார்.
# டாக்டர் பீம்ராவ் அம்பேத்கர் சட்டப் பல்கலைக்கழகம்


**டாக்டர் பீம்ராவ் அம்பேத்கர் சட்டப் பல்கலைக்கழகம்** (**அசப ஜெய்ப்பூர்**)(*Dr. Bhimrao Ambedkar Law University*) என்பது இந்திய மாநிலமான இராசத்தானின் தலைநகரான செய்ப்பூரில் உள்ள சட்டப் படிப்பில் நிபுணத்துவம் பெற்ற ஒரு குடியிருப்பு பல்கலைக்கழகமாகும். இது டாக்டர் பீம்ராவ் அம்பேத்கர் சட்டப் பல்கலைக்கழக மசோதா, 2019 மூலம் நிறுவப்பட்டது. இப்பல்கலைக்கழக சட்டம் பிப்ரவரி 2019-ல் இராசத்தான் சட்டமன்றத்தால் நிறைவேற்றப்பட்டு 26 பிப்ரவரி 2019 அன்று அறிவிக்கப்பட்டது. பிப்ரவரி 2020-ல், பல்கலைக்கழக மானியக் குழுவின் கூடுதல் செயலாளரும், இராசத்தான் பல்கலைக்கழகத்தின் முன்னாள் துணைவேந்தருமான தேவ் ஸ்வரூப் இப்பல்கலைக்கழகத்தின் முதல் துணைவேந்தராக நியமிக்கப்பட்டார். இந்திய அறிஞரும், சமூக சீர்திருத்தவாதியும், இந்திய அரசியலமைப்பின் சிற்பியுமான பீம்ராவ் அம்பேத்கர் நினைவாக இப்பல்கலைக்கழகம் பெயரிடப்பட்டது. இந்த பல்கலைக்கழகம் இந்திய வழக்குரைஞர் கழகத்தினால் அங்கீகரிக்கப்பட்டுள்ளது..
# குருநாகல் தொடருந்து நிலையம்



**குருநாகல் தொடருந்து நிலையம்** இலங்கையின் வடமேற்கு மாகாணத்தில் உள்ள குருநாகல் மாவட்டத்தில் அமைந்துள்ள ஒரு முக்கிய தொடருந்து நிலையமாகும். கடல் மட்டத்திலிருந்து உயரத்தில், வடக்குப் பாதையில் 5வது நிலையமாகவும் கொழும்பு கோட்டை தொடருந்து நிலையத்திலிருந்து 39வது ரயில் நிலையமாகவும் அமைந்துள்ளது. இது குருநாகல் நகர மையத்திலிருந்து தொலைவில் அமைந்துள்ளது.  

இந்த நிலையம் பல தொடருந்துகளுக்கான முனையமாக செயல்படுகிறது. வடக்குப் பாதை, திருகோணமலை மற்றும் மட்டக்களப்பு பாதைகளில் இயங்கும் அனைத்து தொடருந்துகளும் இந்த நிலையத்தில் நிறுத்தப்படுகின்றன. இருப்பினும் சில நகர்சேர் கடுகதி தொடருந்துகள் நிலையத்தில் நிற்பதில்லை. இந்த நிலையத்தில் பல கடந்து செல்லும் சுழல்கள் அல்லது பக்கவாட்டுகளுடன் ஒரு தளமும் தொடருந்துகளை மாற்றுவதற்கு வசதியாக குறுக்கு வளையப் பாதையும் உள்ளது.  

## வரலாறு
1891 இல் வெளியிடப்பட்ட *யாழ்பாண ரயில்வே ஆணைக்குழுவின்* அறிக்கை பொல்காவலையிலிருந்து குருநாகல் வரை புதிய தொடருந்துப் பாதையை (தற்போது வடக்குப் பாதை என அழைக்கப்படுகிறது) அமைப்பதற்கும் யாழ்ப்பாணத்திற்கான ஒரு பாதையின் சாத்தியப்பாட்டைப் பரிசீலிக்கவும் பரிந்துரைத்தது. இந்த பாதை பொல்காவலை சந்தியில் *முதன்மைப் பாதையுடன்* இணைவதோடு, தலைநகர் கொழும்புக்கு தொடருந்துகளை இயக்க உதவும். 1892 ஆம் ஆண்டு இந்த பாதையை அமைப்பதற்கான அனுமதி வழங்கப்பட்டது. குருநாகலுக்கு புதிய பாதை 14 பெப்ரவரி 1894 அன்று ஆளுநர் சர் ஆர்தர் எலிபேங்க் ஹெவ்லாக் அவர்களால் உத்தியோகபூர்வமாகத் திறந்து வைக்கப்பட்டது. வடக்குப் பாதையின் எஞ்சிய பகுதியின் கட்டுமானம் தொடர்ந்தது. 1905 ஆகஸ்ட் 1 அன்று, கொழும்பில் இருந்து முதல் தொடருந்து யாழ்ப்பாணம் தொடருந்து நிலையத்தை வந்தடைந்தது.  

## வழித்தடம்
# அனந்தபூர் போர் (1682)

**அனந்தபூர் போர்** (*Battle of Anandpur*) குரு கோவிந்த் சிங் தலைமையிலான சீக்கியப் படைகளுக்கும், பீம் சந்த் (கஹ்லூர்) தலைமையிலான கலூர் படைகளுக்கும் போர் நடைபெற்றது. குரு கோவிந்த் சிங் நடத்திய முதல் போர் இதுவாகும்.  

## பின்னணி மற்றும் போர்
கலூரின் ஆட்சியாளரான பீம் சந்த், தனது தலைநகருக்கு அருகில் பெரிய அளவில் சீக்கியர்களின் கூட்டங்கள் மற்றும் போர் போன்ற நடவடிக்கைகள் பிடிக்கவில்லை. இறையாண்மையின் அடையாளமான பல விடயங்களை குரு கோவிந்தன் செய்தது அவருக்குப் பிடிக்கவில்லை. இந்த நடைமுறைக்கு அரசர் எதிர்ப்பு தெரிவித்தார். குரு கோவிந்த் சிங் இதைப் புறக்கணித்துத் தன் செயல்பாடுகளைத் தொடர்ந்தார். பீம் சந்த் மற்றும் அவரது ஆட்கள் சீக்கியர்களால் தோற்கடிக்கப்பட்டனர்.  

## விளைவு
கலூரின் குருவிற்கும் பீம் சந்துக்கும் இடையிலான உறவுகள் பதட்டமாகவே இருந்தன. போருக்குப் பிறகு அடிக்கடி மோதல்கள் நிகழ்ந்தன. எனவே, குருவுக்கு எதிராக மற்றொரு பிரச்சாரத்தைத் தொடங்க காங்க்ரா மற்றும் குலேரின் மன்னருடன் அவர் திட்டமிட்டார். அவர்கள் 1685 இன் தொடக்கத்தில் அனந்தபூரைத் தாக்கினர், ஆனால் அவர்கள் விரட்டப்பட்டனர்.  

## மேலும் பார்க்கவும்

- நிஹாங்
# இமாச்சலப் பிரதேச தேசிய சட்டப் பல்கலைக்கழகம்

**இமாச்சலப் பிரதேச தேசிய சட்டப் பல்கலைக்கழகம்** (*Himachal Pradesh National Law University*) என்பது இந்தியப் பொதுச் சட்டப் பள்ளி மற்றும் இந்தியாவின் இமாச்சலப் பிரதேசத்தின் சிம்லாவில் அமைந்துள்ள தேசிய சட்டப் பல்கலைக்கழகம் ஆகும். இது இந்தியாவில் நிறுவப்பட்ட 20வது தேசிய சட்டப் பல்கலைக்கழகம் ஆகும். இப்பல்கலைக்கழகத்தினை சிம்லாவில் உள்ள இமாச்சல பிரதேசத்தின் உயர் நீதிமன்றம் நிர்வகிக்கின்றது.  

## மேலும் பார்க்கவும்

- இந்திய தேசிய சட்டப் பல்கலைக்கழகங்கள்
# கோட்டா வம்சம்


**கோட்டா வம்சம்** (*Kota Vamsa*) ஒரு இடைக்கால வம்சமாகும், இது நவீனகால இந்திய மாநிலமான ஆந்திரப் பிரதேசத்தின் சில பகுதிகளில் ஆட்சி செய்தது. கோட்டாக்கள் தனஞ்சய கோத்திரத்தைச் சேர்ந்தவர்கள். கோட்டா தலைவர்கள் தரணிகோட்டையை தலைநகராகக் கொண்டு கம்மநாட்டை ஆண்டனர். கோட்டா மன்னர்கள் சூத்திர வர்ணத்தைச் சேர்ந்தவர்கள். இவர்கள் அரசாட்சி செய்த பிறகு, சத்திரியர்களாக அங்கீகரிக்கப்பட்டனர். அவர்கள் காக்கத்தியர்களுடன் திருமணத் தொடர்பு வைத்திருந்தனர். கணபதிதேவரின் மகள் கணபமாதேவியை இரண்டாம் கோட்டா கேட்டாவின் பேரனுக்கு திருமணம் செய்து வைத்தார்.
# ஜரோஸ்லாவ் ஹோன்கா


**ஜரோஸ்லாவ் ஹோன்கா** (*Yaroslav Hunka*) (பிறப்பு:ஏறத்தாழ 1925) தற்போதைய உக்ரைன் நாட்டில் பிறந்தவரும், கனடாவில் குடியேறி வாழும் முன்னாள் நாஜி ஜெர்மனியின் இராணுவ வீரரும், இரண்டாம் உலகப் போரில் பங்கு கொண்டவரும் ஆவார்.  

இரண்டாம் உலகப் போர் முடிந்தவுடன் ஜரோஸ்லாவ் ஹோன்கா ஐக்கிய இராச்சியத்திற்கு குடிபெயர்ந்தார். 1951ல் ஜரோஸ்லாவ் ஹோன்கா மார்கரெட் ஆன் எட்கர்டுடன் என்பவரை மணந்து பின் தனது மகன்களுடன் கனடாவில் குடிபெயர்ந்தார்.  

## கனடா நாடாளுமன்றப் பாராட்டுக்கான விமர்சனங்கள்
கனடா பிரதமர் துருடோ மற்றும் உக்ரைன் அதிபர் வலோதிமிர் செலேன்சுக்கி முன்னிலையில் 98 வயதான ஜரோஸ்லாவ் ஹோன்கா 22 செப்டம்பர் 2023 அன்று கனடா நாடாளுமன்றத்தில் பேசி முடித்த பிறகு, கனடா நாடாளுமன்ற மக்களவைத் தலைவர் அந்தோணி ரோட்டா, ஜரோஸ்லாவ் ஹோன்காவின் நாட்டுப்பற்றைப் பாராட்டி பேசினார். பின்னர், ஜரோஸ்லாவ் ஹோன்கா நாஜி ஜெர்மனியின் படைவீரர் என அடையாளம் காணப்பட்டார். ஹோன்காவை மக்களவையில் பாராட்டியமைக்கு மக்களவைத் தலைவர் வருத்தம் தெரிவித்தார்.யூதர்களைக் கொன்ற நாஜி ஜெர்மனி இராணுவத்தில் பணியாற்றியவரை நாடாளுமன்றத்தில் வைத்து பாராட்டியமைக்காக கனடா அரசு யூத சமூகத்திடம் வருத்தம் தெரிவித்தது.  

26 செப்டம்பர் 2023 அன்று போலந்து நாட்டின் கல்வி அமைச்சர், போர் குற்றவாளியான ஜரோஸ்லாவ் ஹோன்காவை கனடாவிலிருந்து நாடு கடத்தக் கோரினார்.
# பி. என். வல்லரசு

**பி. என். வல்லரசு** என்று அழைக்கப்பட்ட **தங்கராஜ்**, என்பதால் எம். ஜி. இராமச்சந்திரனின் மனுவை தள்ளுபடி செய்யவும் அவரது பதவி பிரமாணத்தையும் செல்லுபடி ஆகாததாக அறிவிக்க கோரிக்கை விடுத்தார். இருப்பினும் சென்னை உயர்நீதிமன்றம் இவரது கோரிக்கையை நிராகரித்தது. அத்தேர்தலில் எம்.ஜி. இராமச்சந்திரன் வெற்றி பெற வல்லரசு இரண்டாம் இடம் பிடித்தார்.  
1989 தமிழக சட்டமன்ற பொதுத்தேர்தலில் திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பினர் ஆனார் 1996 தமிழக சட்டமன்ற தேர்தலில் பார்வார்டு பிளாக்கு கட்சி சார்பில் போட்டியிட்டு சட்டமன்ற உறுப்பினர் ஆனார். 1991  
சட்டமன்ற தேர்தலில் பார்வார்டு பிளாக்கு கட்சியின் சார்பில் போட்டியிட்டு இரண்டாம் இடத்தை பிடித்தார்
# காயகல்ப் விருது



**காயகல்ப் விருது** (Kayakalp Award) என்பது இந்திய அரசின் சுகாதாரம் மற்றும் குடும்ப நலத்துறை அமைச்சகத்தால் ஆண்டுதோறும் தூய்மையான சிறந்த மருத்துவமனைகளுக்கு அளிக்கப்படும் விருதாகும். இது தூய்மை இந்தியா திட்டத்தின் ஒரு பகுதியாகச் செயல்பாடுத்தப்படுகிறது. தொடக்கத்தில் 2015 இல் மாவட்ட மருத்துவமனைகளுக்கு மட்டும் விருதுகள் அளிக்கப்பட்டன, பின்னர் 2016 இல் ஆரம்ப சுகாதார மையங்களுக்கும் விரிவுப்படுத்தப்பட்டன, பின்னர் 2017 முதல் அனைத்து மருத்துவமனைகளுக்கும் விரிவுப்படுத்தப்பட்டன. அங்கீகாரமும், ஊக்குவிப்பையும் அளித்து இந்த விருதின் மூலம் தூய்மையையும் சுகாதாரத்தையும் வலியுறுத்தி தொற்றுக் கட்டுப்பாட்டைச் செயல்படுத்த முடிகிறது.  

## விருது வகைகள்
பல்வேறு மதிப்பிடலுக்கும் ஆய்வுகளுக்கும் பின்னர் கீழ்க்காணும் வகைகளில் விருதுகள் வழங்கப்படுகின்றன:  
- சிறந்த மாவட்ட மருத்துவமனை
| மாநிலம் | மாவட்ட மருத்துவமனைகளின் எண்ணிக்கை | விருதுகளின் எண்ணிக்கை | விருதுப் பணம் |  |
| --- | --- | --- | --- | --- |
| பிரிவு A | 10 – 25 | 1 விருது | ரூ. 50.00 லட்சம் |  |
| பிரிவு B | 26 – 50 | 2 விருதுகள் | ரூ. 50.00 லட்சம் – முதலிடம்,
ரூ. 20.00 லட்சம் - இரண்டாமிடம் |  |
| பிரிவு C | > 50 | 3 விருதுகள் | ரூ. 50.00 லட்சம் - முதலிடம்,
ரூ. 20.00 லட்சம் – இரண்டாமிடம்,
ரூ. 10.00 லட்சம் - மூன்றாமிடம் | } |

- சிறந்த சமுதாய நல மையம்/வட்டார மருத்துவமனை
| மாநிலம் | மாவட்ட எண்ணிக்கை | விருதுகள் எண்ணிக்கை |  |
| --- | --- | --- | --- |
| பெரிய மாநிலம் | >10 மாவட்டம் | 2 விருது |  |
| சிறிய மாநிலம் | 10 மாவட்டம் | 1 விருது | } |

- ஒவ்வொரு மாவட்டத்தில் சிறந்த ஒரு ஆரம்பச் சுகாதார மையம்

## தகுதிக்கான வரையறைகள்
இந்த விருதினைப் பெற மருத்துவமனைகள் ஆண்டுதோறும் விண்ணப்பிப்பது உண்டு. கீழ்க் காணும் வரையறைகளின் படி இவ்விருதிற்கான சுகாதார மையங்கள் தேர்வு செய்யப்படுகின்றன.  
1. மருத்துவமனை/மையத்தின் பராமரிப்பு
1. தூய்மை மற்றும் சுகாதாரம்
1. கழிவு மேலாண்மை
1. தொற்றுக் கட்டுப்பாடு
1. உதவி சேவைகள்
1. சுகாதார விழிப்புணர்வு

## தமிழ்நாட்டின் சிறந்த மாவட்ட விருதுகள்
1. 2018-19 பெண்ணாகரம் மற்றும் உசிலம்பட்டி மாவட்ட அரசு தலைமை மருத்துவமனைகள் விருது பெற்றன.
1. 2019-20 கோவில்பட்டி மற்றும் மணப்பாறை மாவட்ட அரசு தலைமை மருத்துவமனைகள் விருது பெற்றன.
1. 2020-21 கோவில்பட்டி மற்றும் உசிலம்பட்டி மாவட்ட அரசு தலைமை மருத்துவமனைகள் விருது பெற்றன.
# முதலாம் ஜாய் மாணிக்கியா


**முதலாம் ஜாய் மாணிக்கியா** (*Joy Manikya* I) (இறப்பு 1577) 1573 முதல் 1577 வரை திரிபுரா இராச்சியத்தை ஆண்ட அரசனாவார்  

## வாழ்க்கை
உதய் மாணிக்கியாவின் மகனான இவர், திரிபுராவின் முந்தைய ஆளும் வம்சத்தை மாற்றியமைத்து 1567 இல் அதன் அடையாளத்தை ஏற்றுக்கொண்டார். இவரது தந்தையின் மரணத்தைத் தொடர்ந்து, ஜாய் 1573இல் அரியணை ஏறினார். இருப்பினும், இவரது ஆட்சி பெயரளவில் மட்டுமே இருந்தது. இவரது தந்தைவழி அத்தையின் கணவராக இருந்த சக்திவாய்ந்த தளபதி ரணகன் நாராயண், இராச்சியத்தின் உண்மையான கட்டுப்பாட்டை வைத்திருந்தார். ஜாய் ஒரு பொம்மை-மன்னராகவே இருந்தார்.  

நாராயண் இறுதியில் முன்னாள் அரச குடும்பத்தின் இளவரசரான அமர தேவன் என்கிற அமர் மாணிக்கியாவின் மக்கள் செல்வாக்கைக் கண்டு பொறாமை கொண்டார். அமரதேவன் இரவு உணவிற்கு அழைக்கப்பட்டு அங்கு அவரைக் கொல்ல திட்டமிட்டார். இருப்பினும், அமரதேவன் தப்பித்து, தனது ஆதரவாளர்களைத் திரட்டி, தனது எதிரியின் தலையை வெட்டினார். நாராயணனின் மரணத்திற்கு ஜாய் விளக்கம் கேட்டபோது, அமர தேவன் மன்னருக்கு எதிராக தனது படைகளை அனுப்பினார். ஜாய் தப்பி ஓட முயன்றார். ஆனாலும் அமர தேவனால் கொல்லப்பட்டார். ஜாயின் மரணம் 1577 இல் நிகழ்ந்ததாக நம்பப்படுகிறது. இவர் சுமார் 4 ஆண்டுகள் ஆட்சி செய்தார்.அமரதேவன் பின்னர் அமர் மாணிக்கியா என்ற பெயரில் ஆட்சியைப் பிடித்தார். இதனால் அரியணையை அசல் ஆளும் வம்சத்திடம் வந்து சேர்ந்தது.
# முதலாம் உதய் மாணிக்கியா


**கோபி பிரசாத்** என்றும் அழைக்கப்படும் **முதலாம் உதய் மாணிக்கியா** (*Udai Manikya* I) (இறப்பு 1572), 1567 முதல் 1572 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். குறைந்த பின்னணியில் இருந்து வந்தாலும், பின்னர் இவர் ராச்சியத்தின் மிகவும் சக்திவாய்ந்த நபர்களில் ஒருவராக உயர்ந்தார். இவரது மருமகனின் மரணத்தைத் தொடர்ந்து, உதய் அரச அதிகாரத்தை தானே எடுத்துக் கொண்டார். சில காலத்திற்குப் பிறகு ஆளும் வம்சத்தை தனது சொந்த வார்சுரிமையாக மாற்றினார்.  

## வாழ்க்கை
முதலில் கோபி பிரசாத் என்று பெயரிடப்பட்ட இவர் தாழ்மையான வம்சாவளியைச் சேர்ந்தவர். இவர் இரண்டாம் விசய மாணிக்கியாவின் ஆட்சியின் போது தர்மநகரில் வாடகை வசூலிப்பவராக பணிபுரிந்தார். ஆனால் பின்னர் ஒரு பிராமணரின் மரத்தில் ஏறியதால் இந்த பதவியிலிருந்து வெளியேற்றப்பட்டார். அதன்பிறகு, அரச சமையலறைகளில் சமையல்காரராக நியமிக்கப்பட்டார். பின்னர் ஒரு காவலாளியாக சேர்ந்து இறுதியில் திரிபுரா இராணுவத்தின் தளபதியாக உயர்ந்தார். விசய மானிக்கியா, இவரது விசுவாசத்தை உறுதிப்படுத்த விரும்பி, தனது சொந்த மகனை பிந்தையவரின் மகளான ரத்னாவதிக்கு திருமணம் செய்து வைத்தபோது இவரது செல்வாக்கு மேலும் அதிகரித்தது.  

1563 இல் இவரது மருமகன் அனந்த மாணிக்கியா அரியணைக்கு ஏறியதும், கோபி பிரசாத் விரிவான அதிகாரத்தை விரிவுபடுத்தினார், புதிய மன்னரை முழுமையாக தனது கட்டுப்பாட்டில் வைத்திருந்தார். 1567 இல், நிச்சயமற்ற சூழ்நிலையில் அனந்தா இறந்தபோது, இந்த ஏற்பாடு குறுகிய காலமே நீடித்தது. திர்புராவின் வரலாற்று நூலான *ராஜ்மாலா*வின் மாறுபட்ட பதிப்புகளின்படி, இது காய்ச்சலின் விளைவாகவோ அல்லது கோபி பிரசாத்தின் உத்தரவின் பேரில் கழுத்தை நெரித்ததன் மூலமாகவோ இறப்பு ஏற்பட்டிருக்கலாம். கோபி பிரசாத் பதவிக்கு வந்து உதய் மாணிக்யா என்ற ஆட்சிப் பெயரை ஏற்றுக்கொண்டார்.  

உதய், தான் ஒரு திறமையான நிர்வாகி என்பதை நிரூபித்தார். மேலும், ராச்சியத்தின் தலைநகரை மறுபெயரிட்டார். அதை ரங்கமதியிலிருந்து உதய்ப்பூராக மாற்றினார். சந்திர கோபிநாத் கோயில் மற்றும் சந்திரசாகர் போன்ற கட்டிடங்கள், கோயில்கள் மற்றும் நீர்த்தேக்கங்களைக் கட்டுவதன் மூலம் நகரத்தை அழகுபடுத்தினார். வங்காள சுல்தானான சுலைமான் கான் கர்ரானியுடன் 5 வருட கால மோதலில் ஈடுபட்டதால், இவர் போரில் குறைவான வெற்றியையேப் பெற்றார். இதன் விளைவாக பெரும் பணமும், 40,000 துருப்புக்களும், சிட்டகொங் பகுதி இழப்பும் ஏற்பட்டது.  

உதய்க்கு 240 மனைவிகள் இருந்ததாக பாரம்பரியம் கூறுகிறது. அவர்களில் பலர், துரோகக் குற்றச்சாட்டின் பேரில், யானைகளால் மிதித்து அல்லது நாய்களால் கடிக்கப்பட்டதன் மூலம் கொல்லப்பட்டனர். 1572 ஆம் ஆண்டில், ஒரு குறிப்பிட்ட பெண் வழங்கிய பாதரசம் உட்கொண்ட உதய் நஞ்சு அருந்தி இறந்தார். இவருக்குப் பிறகு அவரது மகன் முதலாம் ஜாய் மாணிக்க்யா பதவியேற்றார்.
# வால்தர் கெர்லாக்



**வால்டர் கெர்லாக்** (1 ஆகஸ்ட் 1889 - 10 ஆகஸ்ட் 1979) ஒரு ஜெர்மானிய இயற்பியலாளர் ஆவார். காந்தப்புலத்தில் உள்ள அணுக்களின் விலகல் குறித்து ஆய்வு செய்தவர்., அவர் ஆய்வக பரிசோதனையின் மூலம், ஸ்டெர்ன்-கெர்லாக் விளைவு என்ற காந்தப்புலத்தில் சுழல் அளவீட்டைக் கண்டுபிடித்தார். காந்த துருவமுனைப்புடன் கூடிய அணு மற்றும் துணை அணுத்துகள்களின் தடைசெய்யப்பட்ட இடஞ்சார்ந்த நோக்குநிலையின் நிருபணமாக காந்தப்புலத்தில் அணுக்களின் விலகல் குறித்து இந்த ஆய்வில் கண்டறியப்பட்டது. சோதனையில் நடுநிலை வெள்ளி அணுக்களின் ஒரு கற்றை சீரமைக்கப்பட்ட பிளவுகள் மூலம் இயக்கப்பட்டது. பின்னர் சீரற்ற காந்தப்புலம் வழியாகவும் இயக்கப்பட்டது1921 ஆம் ஆண்டில் ஓட்டோ ஸ்டெர்ன் என்பவரால் இந்த பரிசோதனை செய்யப்பட்டது. பின்னர் 1922 ஆம் ஆண்டின் தொடக்கத்தில் வால்தெர் கெர்லாக்கால் முதன்முதலில் வெற்றிகரமாக நடத்தப்பட்டது
# Module:Political party/அ

-- Constant data used by Module:Political party  

local alternate = {  
}  

local full = {  
["அனைத்திந்திய அண்ணா திராவிட முன்னேற்றக் கழகம்"] = {abbrev = "அஇஅதிமுக", colour = "#138808", shortname = "அனைத்திந்திய அண்ணா திராவிட முன்னேற்றக் கழகம்",},  
["அகில இந்திய இந்திரா காங்கிரஸ் (திவாரி)"] = {abbrev = "அஇஇகா(தி)", color = "#00FFFF", shortname = "",},  
["அகில இந்திய ஐக்கிய ஜனநாயக முன்னணி"] = {abbrev ="அஇஐஜமு", color = "#348017", shortname = "",},  
["அகில இந்திய சமத்துவ மக்கள் கட்சி"] = {abbrev = "சமக", color = "#fe0000", shortname = "",},  
["அகில இந்திய திரிணாமுல் காங்கிரசு"] = {abbrev = "அஇதிகா", color = "#20C646", shortname = "",},  
["அகில இந்திய நமது ராஜ்ஜியம் காங்கிரஸ்"] = {abbrev ="அஇநராகா", color = "#FFC000", shortname = "",},  
["அகில இந்திய முசுலிம் லீக்"] = {abbrev = "அஇமுலீ", color = "#008000", shortname = "",},  
["அனைத்திந்திய மஜ்லிசே இத்திகாதுல் முசுலிமீன்"] = {abbrev = "அமஇமு", color = "#0c6b4b", shortname = "",},  
["ஆம் ஆத்மி கட்சி"] = {abbrev = "ஆஆக", color = "#0072B0", shortname = "",},  
["ஆமா ஒடிசா கட்சி"] = {abbrev = "ஆஒக", color = "#E1A95F", shortname = "",},  
}  

return {  
full = full,  
alternate = alternate,  
}
# நெலமங்கலம்


**நெலமங்கலம்** (*Nelamangala*) என்பது இந்தியாவின் கர்நாடக மாநிலத்தின் பெங்களூர் கிராமப்புற மாவட்டத்தில் அமைந்துள்ள ஒரு நகரமாகும். இது இது நெலமங்கலம் வட்டத்தின் தலைநகராகவும் உள்ளது. நெலமங்கலம் ஊரானது இரண்டு தேசிய நெடுஞ்சாலைகளான, தே. நெ.-75(48) ( பெங்களூரு - மங்களூர் ) மற்றும் தே.நெ.-4 ( மும்பை - சென்னை) ஆகியவை பெங்களூர் நகருக்கு வடக்கே) சந்திக்கும் இடத்திற்கு அருகில் அமைந்துள்ளது.  

## நிலவியல்
நெலமங்கலம் வட்டம் 507 &nbsp;கி.மீ. <sup>2</sup> . பரப்புக்கு பரவியுள்ளது இது இல் அமைந்துள்ளது.  

## மக்கள்தொகையியல்
2011 மக்கள் தொகை கணக்கெடுப்பின்படி, நெலமங்கலத்தின் மக்கள் தொகை 37,232 ஆகும். இதில் 18,840 பேர் ஆண்களும், 18,392 பேர் பெண்களும் ஆடங்குவர். நெலமங்களத்தின் கல்வியறிவு விகிதம் 89.65% ஆகும். இதில் ஆண்களின் கல்வியறிவு 93.27% ஆகவும், பெண்களின் கல்வியறிவு விகிதம் 85.97% ஆகவும் உள்ளது.  

## வேலைவாய்ப்பு விவரம்
மொத்த மக்கள்தொகையில், 14,600 பேர் ஏதோவொரு வேலை அல்லது வணிக நடவடிக்கைகளில் ஈடுபட்டுள்ளவர்களாக உள்ளனர். வேலைக்குப் போகுப்போவோரில் 11,118 பேர் ஆண்கள், 3,482 பேர் பெண்களாவர். மக்கள்தொகை கணக்கெடுப்பில், இங்குள்ள தொழிலாளர்களில் வணிகம், வேலை, சேவை மற்றும் தொழிலாளர்களாக இருப்பவர்கள் என வரையறுக்கப்படுகிறார்கள். மொத்த உழைக்கும் மக்களான 14,600 பேரில் 91.54% பேர் குறிப்பிடத்தக்க வேலைகளில் ஈடுபட்டுள்ளனர், மொத்த தொழிலாளர்களில் 8.46% பேர் விளிம்பு வேலைகளில் ஈடுபட்டுள்ளனர்.  

## நெலமங்கலத்தைச் சுற்றியுள்ள குறிப்பிடத்தக்க இடங்கள்
நெலமங்கலம் தும்கூர் மற்றும் மும்பை நோக்கி செல்லும் தே.நெ -4 இல், பெங்களூர் நகரத்திலிருந்து சுமார் 27 கி.மீ. தொலைவில் அமைந்துள்ளது. 2020 ஆம் ஆண்டில் தென்மேற்கு இரயில்வேயின் முதல் ரோல் ஆன் ரோல் ஆஃப் சேவையானது நெலமங்கலம் நகரத்திலிருந்து மகாராட்டிரத்தின் பேல் வரை தொடங்கப்பட்டது. இந்திய இரயில்வேயில் தனியாரால் இயக்கப்படும் ஒரே ரோரோ சேவையாக இது அங்கீகரிக்கப்பட்டது.
# பசந்து குஷ்வாகா


**பசந்த் குமார்** (*Basant Kumar*) என்றும் அழைக்கப்படும் **பசந்து குஷ்வாகா** (*Basant Kushwaha*) ஒரு இந்திய அரசியல்வாதி மற்றும் ஹர்லாகி சட்டமன்றத் தொகுதியான மதுபானியிலிருந்து பீகார் சட்டமன்ற உறுப்பினராக இருந்தவர் ஆவார். இவர் ராஷ்ட்ரிய லோக் சமதா கட்சியின் (RLSP) தலைவராக இருந்தார். குஷ்வாஹா 2015 ஆம் ஆண்டு சட்டமன்றத் தேர்தலில் இராஷ்ட்ரீய லோக் சமதா கட்சியின் வேட்பாளராகப் போட்டியிட்டு வெற்றி பெற்றார், ஆனால் சட்டமன்ற உறுப்பினராகப் பதவிப் பிரமாணம் செய்வதற்கு முன், மாரடைப்பு காரணமாக அவர் மரணமடைந்தார். ஓராண்டுக்குப் பிறகு நடத்தப்பட்ட இடைத்தேர்தலில், 2016ல், அவரது மகன் சுதன்சு சேகர் முதல்முறையாக வெற்றி பெற்றார்.
# அனந்தசயனம் (1972 திரைப்படம்)



***அனந்தசயனம்*** என்பது 1972ஆம் ஆண்டு வெளியான இந்திய மலையாளத் திரைப்படமாகும், இது கே. சுகுவால் இயக்கப்பட்டு தயாரிக்கப்பட்டது. இப்படத்தில் ஷீலா, ஜெயபாரதி, அடூர் பாசி, பிரேமா ஆகியோர் முக்கிய வேடங்களில் நடித்துள்ளனர். படத்திற்கு கே. ராகவன் இசையமைத்திருந்தார்.  

## நடிகர்கள்

- ஜெயபாரதி
- அடூர் பாசி
- பிரேமா
- டி. ஆர். ஓமனா
- மாஞ்சேரி சந்திரன்
- பகதூர்
- கே. பி. உம்மர்
- கொட்டாரக்கரா ஸ்ரீதரன் நாயர்
- மீனா
- என். கோவிந்தன்குட்டி
- நெல்லிக்கோடு பாஸ்கரன்
- ராதாமணி
- ராகவா மேனன்
- சுஜாதா
- தொடுபுழா ராதாகிருஷ்ணன்
- சந்திரமோகன்

## ஒலிப்பதிவு
கே.ராகவன் இசையமைத்துள்ள இப்படத்தின் பாடல்களை ஸ்ரீகுமரன் தம்பி எழுதியுள்ளார்.  
| 1 | "துக்கத்தின் காகுல்தாமலையில்" | பி.வசந்தா | ஸ்ரீகுமாரன் தம்பி |  |
| --- | --- | --- | --- | --- |
| 2 | "மானவ இருதயம்" | பி.ஜெயச்சந்திரன் | ஸ்ரீகுமாரன் தம்பி |  |
| 3 | "மாரிவில் கோபுரவாசலில்" | கேபி பிரம்மானந்தன் | ஸ்ரீகுமாரன் தம்பி |  |
| 4 | "சந்தியா மேகம்" | எஸ்.ஜானகி | ஸ்ரீகுமாரன் தம்பி |  |
| 5 | "உதயசந்திரிகே" | எஸ்.ஜானகி | ஸ்ரீகுமாரன் தம்பி | } |
# இலலித் விஜய் சிங்



**இலலித் விஜய் சிங்** (*Lalit Vijay Singh*) (16 செப்டம்பர் 1931 – 8 நவம்பர்r 1998) என்பவர் ஜனதா தளம் கட்சியின் இந்திய அரசியல்வாதிகளில் ஒருவராவார். இவர் 1989 ஆம் ஆண்டு நடைபெற்ற இந்தியப் பொதுத் தேர்தல்களில் பீகாரின் பேகூசாராய் மக்களவைத் தொகுதியிலிருந்து இந்தியாவின் 6 ஆவது மக்கள் சபைக்குத் தேர்ந்தெடுக்கப்பட்டார். இவர் 21 நவம்பர் 1989 முதல் 25 ஏப்ரல் 1990 வரை பிரதமர் சந்திரசேகரின் அமைச்சரவையில் இந்திய ஒன்றியத்தின் பாதுகாப்புத் துறை இணை அமைச்சராக இருந்தார். 1956 ஆம் ஆண்டில் இவர் இந்திய காவல் பணியில் பணிக்குச் சேர்ந்தார். 1989 ஆம் ஆண்டில் இவர் தன் விருப்பார்ந்த ஓய்வினைப் பெற்றார். தன் விருப்பார்ந்த ஓய்விற்குப் பிறகு இவர் 1989 ஆம் ஆண்டில் ஜனதா தளத்தில் சேர்ந்தார். இவர் பாட்னா உயர்நீதி மன்றத்தில் வழக்கறிஞராகப் பணியாற்றினார்.  

சிங் 8 நவம்பர் 1998 அன்று தனது 67-ஆவது வயதில் புது தில்லியில் காலமானார்.
# சார்லஸ்-யூஜின் டெலானே



**சார்லஸ்-யூஜின் டெலானே** (; 9 ஏப்ரல் 1816 &ndash; 5 ஆகஸ்ட் 1872) ஒரு பிரெஞ்சு வானியலாளர் மற்றும் கணிதவியலாளர் ஆவார். அவரது சந்திரனின் இயக்கம் குறித்த ஆய்வுகள் கோள்களின் இயக்கக் கோட்பாடுகள் ஆகியவற்றால் அறியப்படுபவர். தனது இருபது வருட ஆய்வில் சந்திரனின் கோட்பாடு குறித்த இரண்டு ஆய்வுத் தொகுதிகளை வெளியிட்டார். நிலவின் தீர்க்கரேகை, அட்சரேகை மற்றும் இடமாறு ஆகியவற்றை எல்லையற்றதொடர்களாகக் கண்டறிந்தார். இவரது ஆய்வுகள் வானியல், கணிதம் ஆகிய இரண்டையும் முன்னேற்றுவதில் முக்கியமானவை.  

## வாழ்க்கை
சார்லஸ் யூஜின் பிரான்சிலுள்ள லுசிக்னி சர் பார்சுவில், ஜாக்குஸ் ஹூபர்ட் டெலனே- கேட்டரின் சாய்ஸ்லெட் ஆகியோருக்கு பிறந்தார், டெலானே சோர்போனில் பாரிஸ் பல்கலைக்கழகத்தில் ல் ஜீன்-பாப்திஸ்ட் பயோட்டின் கீழ் படித்தார். சந்திரனின் இயக்கவியல் குறித்து ஆய்வுகளில் ஈடுபட்டார். அவர் 1860 மற்றும் 1867 ஆம் ஆண்டுகளில் 900 பக்கங்கள் கொண்ட தலைப்பில் இரண்டு தொகுதிகளை வெளியிட்டார். சந்திரனின் நிலையைக் கண்டறிவதற்கான அவரது இடையூற்ருக் கோட்பாடு வெளிப்பாடு நடைமுறைப் பயன்பாட்டிற்கு மிகவும் மெதுவாக ஒன்றிணைந்தது, ஆனால் செயல்பாட்டு பகுப்பாய்வு மற்றும் கணினி இயற்கணிதம் ஆகியவற்றின் வளர்ச்சியில் ஒரு ஊக்கியாக இருந்தது.  

டெலானே 1870 இல் பாரிஸ் ஆய்வகத்தின் இயக்குநரானார், ஆனால் இரண்டு ஆண்டுகளுக்குப் பிறகு பிரான்சின் செர்போர்க் அருகே படகு விபத்தில் மூழ்கினார். அவரைத் தொடர்ந்து அகாடமியில் ஜீன் கிளாட் பொக்கே. பீட்டர் குத்ரி டெய்ட்ஆகியோர் இவரைப் பின்பற்றி ஆய்வுகள் மேற்கொண்டனர். பீட்டர் குத்ரி டெய்ட் 1867 இல்வெளியிட்ட தனது 244 பக்கங்கள் கொன்ட புத்தகத்திற்கு டெலானேயின் நினைவாக டிடோனியா என்று பெயரிட்டார்.  

## சிறப்புகள்

- அறிவியல் கழக உறுப்பினர், (1855)
- அரசு வானியல் கழகப் பொற்பதக்கம்.(1870)
- ஈபெல் கோபுரத்தில் பொறிக்கப்பட்ட 72 பெயர்களில் இவரது பெயரும் ஒன்றாகும்.
# சியாம் நாராயண் சிங்



**சியாம் நாராயண் சிங்** (*Shyam Narayan Singh*) ஒரு இந்திய சுதந்திரப் போராட்ட வீரர் மற்றும் அரசியல்வாதி ஆவார், இவர் கிழக்கு பீகாரில் இருந்து பிரித்தானிய இந்தியாவின் மத்திய சட்டமன்ற உறுப்பினராக பணியாற்றினார். 24 ஜனவரி 2012 அன்று, இந்திய அரசு இவரைப் பற்றிய நினைவு முத்திரையை வெளியிட்டு இவரைக் கௌரவித்தது.  

## தனிப்பட்ட வாழ்க்கை
இவர் 1901 - ஆம் ஆண்டில் நாலந்தா மாவட்டத்தில் பிறந்தார்.
# மாக்கினாக் தீவு


**மாக்கினாக் தீவு** என்பது ஐக்கிய அமெரிக்காவின் மிச்சிகன் மாநிலத்தில் உள்ள ஒரு தீவு. இதன் பரப்பளவு சுமார் 11 சதுர கிலோமீட்டர். இது மக்கினாக் நீரிணையின் கிழக்குக் கோடியில் அமைந்துள்ளது. பழங்குடிகள் வாழ்ந்து வந்த இந்தத் தீவில் 17ஆம் நூற்றாண்டில் ஐரோப்பியக் குடியேற்றம் நிகழ்ந்தது. அமெரிக்காவின் பெரும் ஏரிகளைச் சுற்றி நடந்த உரோம வர்த்தகத்தில் இந்தத் தீவு ஒரு முக்கிய இடம் வகித்தது.  

19ஆம் நூற்றாண்டின் பிற்பகுதியில் இந்தத் தீவு ஒரு முக்கிய சுற்றுலாத்தலமாகவும் ஒரு கோடை வாழிடமாகவும் மாறியது. இத்தீவின் பெரும்பாலான கட்டிடங்களும் அமைப்புகளும் பழமை மாறாமல் பாதுகாக்கப்பட்டு வருகின்றன. அவசரத் தேவைகளைத் தவிர (மருத்துவ உதவி வண்டி, தீ அணைப்பு வண்டி) மோட்டார் வாகனங்கள் இந்தத் தீவில் அனுமதிக்கப்படுவதல்லை என்பது இந்தத் தீவின் இன்னுமொரு முக்கிய சிறப்பாகும். மிதி வண்டியும் குதிரை வண்டியுமே இங்கு மிகப்பரவலாகக் காணப்படும் போக்குவரத்து.
# நாகா முன்செட்டி


**நாகா முன்செட்டி** (பிறப்பு: 25 பிப்ரவரி 1975) ஆங்கில மொழி தொலைக்காட்சி நிகழ்ச்சி வழங்குனர், செய்தி வாசிப்பாளர், செய்தியாளர் ஆவார். பிபிசியின் *பிபிசி பிரேக்பாஸ்ட்* நிகழ்ச்சியின் வழங்குனராக பணியாற்றுபவர். பிபிசி உலகச் செய்திகள் தொலைக்காட்சி அலைவரிசையில் வழங்குனராகவும், பிபிசி 2 தொலைக்காட்சி அலைவரிசையில் *வொர்க்கிங் லஞ்ச்* நிகழ்ச்சியின் வழங்குனராகவும் பணியாற்றியவர்.  

## ஆரம்ப கால வாழ்க்கையும், பணியும்
தெற்கு இலண்டனின் ஸ்டீரீதம் பகுதியில் பிறந்து வளர்ந்த முன்செட்டியின் பெற்றோர் தாய், இந்தியாவின் தமிழ்நாட்டைச் சேர்ந்தவர். தந்தை, மொரீசியசைச் சேர்ந்தவர். தனது தொடக்கக் கல்வியை தெற்கு இலண்டனின் டூட்டிங் மாவட்டத்திலுள்ள கிராவெனே பள்ளியில் கற்றார். லீட்ஸ் பல்கலைக்கழகத்தில் ஆங்கில இலக்கியம், மொழி கற்று 1997 ஆம் ஆண்டு பட்டம் பெற்றார். முதல் பணியாக, இலண்டனிலிருந்து வெளியாகும் *ஈவினிங் ஸ்டாண்டர்டு* நாளிதழில் செய்தியாளராகப் பணியாற்றினார். அதன் பிறகு *தி அப்சர்வர்* இதழின் வணிகச் செய்திகள் பிரிவில் பணியாற்றினார்.
# கரிமச்சிதைவு

ப் பழங்களின் சிதைவை பின்னோக்கிக் காட்டும் காணொளி]]  
பழம்]]  

கரிமச்சிதைவு (Decomposition) அல்லது அழுகல் (Rot) என்பது இறந்த கரிமச் சேர்மங்கள் கார்பனீராக்சைடு, நீர், எளிய சர்க்கரைகள் மற்றும் தாது உப்புகள் போன்ற எளிய கரிம அல்லது கனிமப் பொருட்களாக உடைக்கப்படும் செயல்முறையாகும். இந்த செயல்முறை ஊட்டக்கூறுச் சுழற்சியின் ஒரு பகுதியாக இருப்பதுடன், உயிர்க்கோளத்தில் பௌதிக இடத்தை ஆக்கிரமித்துள்ள வரையறுக்கப்பட்ட பொருட்களை மீழ்சுழற்சி செய்வதற்கும் அவசியமானது. உயிரினங்களின் உடல்கள் இறந்த சிறிது நேரத்திலேயே சிதைவடையத் தொடங்குகின்றன. வெவ்வேறு உயிரினங்கள் ஒரே மாதிரியாக சிதைவதில்லை என்றாலும், அவை அனைத்தும் ஒரு குறிப்பிட்ட மாதிரியான சிதைவு வரிசை நிலைகளுக்கு உட்படுகின்றன. புழுக்கள் போன்ற விலங்குகளும் இந்த கரிமச்சிதைவுக்கு உதவுகின்றன.  

கரிமச்சிதைவு பற்றி ஆய்வு செய்யும் அறிவியல் பொதுவாக 'கல்லறை' (tomb) என்று பொருள்படும் 'taphos' என்ற கிரேக்கச் சொல்லிலிருந்து பெறப்பட்ட taphonomy என்று குறிப்பிடப்படுகிறது. இதனைத் தமிழில் *தொல்லுயிரெச்சத் தோற்றவியல்* எனலாம். நீண்ட கால செயலற்ற நிலையில் அல்லது உறங்குநிலையில் இருக்கும் உயிரினங்களுக்குச் சிதைவு ஒரு படிப்படியான செயல்முறையாகவும் இருக்கலாம்.  

கரிமச் சிதைவானது இரு வகைகளில் நிகழலாம்.  
1. உயிரினங்களின் தாக்கத்தால் ஏற்படும் உயிரியாற்சிதைவு (biodegradation): பாக்டீரியா, பங்கசு போன்ற நுண்ணுயிரிகள் கரிமப் பொருட்களைச் சிதைக்க உதவுகின்றன. இவ்வுயிரினங்கள் சிதைப்பிகள் (decomposers) அல்லது மக்குண்ணிகள் (detritivores) என்று அழைக்கப்படுகின்றன. இது உயிரிகளினால் ஏற்படுத்தப்படும் ஒரு வளர்சிதை மாற்றச் செயல்முறையாகும்.
1. வேதியியல் அல்லது இயற்பியல் செயல்முறைகளால் ஏற்படும் சிதைவு. எடுத்துக்காட்டாக நீராற்பகுத்தல்
# கீதா குரு-மூர்த்தி

**கீதா குரு-மூர்த்தி** ஆங்கில மொழி தொலைக்காட்சி நிகழ்ச்சி வழங்குனர், செய்தி வாசிப்பாளர், செய்தியாளர் ஆவார். இவர் பிபிசியில் 2013 ஆம் ஆண்டு முதல், *பிபிசி நியூஸ் அட் நைன்* எனும் நிகழ்ச்சியின் வழங்குனராகவும், பிபிசி உலகச் செய்திகள் தொலைக்காட்சி அலைவரிசை, பிபிசி 2 தொலைக்காட்சி அலைவரிசை, பிபிசி செய்தி அலைவரிசை ஆகியவற்றில் செய்தி வழங்குனராகவும் பணியாற்றிவர்.  

## ஆரம்ப கால வாழ்க்கையும், பணியும்
கீதா லிவர்பூலில் பிறந்து, லங்கசையர் கவுண்டியிலுள்ள மேற்கு பிரட்போர்டு எனும் சிற்றூரில் வளர்ந்தார். இவரின் தந்தை ஒரு ஊடுகதிரியலாளராக பர்ன்லே, பிளாக்பர்ன் ஆகிய இடங்களிலுள்ள மருத்துவமனைகளில் பணிபுரிந்து கொண்டிருந்தார். இசைக் குழுக்களில் உறுப்பினராகவும், நாடகங்களில் பங்குபெறுபவராகவும், பாடல் குழு உறுப்பினராகவும் இருந்தார் கீதா. பின்னர், உயிர்வேதியியல் படித்துவிட்டு தனது பணிகளை மாற்றினார். 2002 ஆம் ஆண்டில் பிபிசியின் *ஏசியா டுடே*, *பிபிசி பிரேக்பாஸ்ட்* ஆகிய நிகழ்ச்சிகளின் வழங்குனராகவும், பிபிசி வேர்ல்டு, பிபிசி நியூஸ் 24 ஆகிய அலைவரிசைகளில் செய்தி வழங்குனராகவும் பணியாற்றத் தொடங்கினார். 2005 ஆம் ஆண்டில் பிபிசி ரேடியோ 4 வானொலியில் செய்தி வழங்குனராக பணியாற்றினார்.  

02 பிப்ரவரி 2023 அன்று பிபிசி தனது செய்தி அலைவரிசையில் செய்த மாற்றங்களின்போது, 10 செய்தி வழங்குனர்கள் தமது பணியை இழந்தனர். இவர்களுள் கீதாவும் ஒருவராவார்.  

## தனிப்பட்ட வாழ்க்கை
பிலிப் கொலின்ஸ் எனும் இதழியலாளரை 2002 ஆம் ஆண்டு சூன் மாதத்தில் கீதா குருமூர்த்தி திருமணம் செய்தார். கீதாவின் இளைய தமையன் கிருஷ்ணன் குரு-மூர்த்தி என்பவர், சேனல் 4 நியூஸ் தொலைக்காட்சியில் செய்தியாளராக பணியாற்றுகிறார்.
# ஒலிபரப்பு இல்லம்

**ஒலிபரப்பு இல்லம்** என்பது பிபிசியின் தலைமையகத்தைக் குறிக்கும். அருகருகே அமைந்திருக்கும் போர்ட்லேண்ட் பிளேஸ், லங்கம் பிளேஸ் ஆகிய தெருக்களில் இக்கட்டிடம் அமைந்துள்ளது. முதல் வானொலி ஒலிபரப்பு இந்தக் கட்டிடத்திலிருந்து 15 மார்ச் 1932 அன்று செய்யப்பட்டது. இரண்டு மாதங்களுக்குப் பிறகு மே 15 அன்று இக்கட்டிடம் அலுவல்முறையில் திறந்துவைக்கப்பட்டது. *பிபிசி ரேடியோ தியேட்டர்* எனும் அரங்கம் இந்த இல்லத்தின் ஒரு பகுதியாகும். இந்த அரங்கத்திற்கு நேயர்களை வரவழைத்து பேச்சு, இசை ஆகியன பதிவு செய்யப்பட்டன.  

## அமைப்பு
ஒலிபரப்பு நிலையத்தை மாற்றி அமைத்தல், விரிவாக்குதல் ஆகிய பணிகள் தொடர்ந்து நடந்துவந்துள்ளன. கட்டிடத்தின் கிழக்குப் பகுதி தரைமட்டமாக்கப்பட்டு, புதிய கட்டிடத் தொகுப்பு 2005 ஆம் ஆண்டில் கட்டி முடிக்கப்பட்டது. இந்தக் கட்டிடத் தொகுப்பானது 2012 ஆம் ஆண்டில் *ஜான் பீல் விங்* எனப் பெயரிடப்பட்டது. உள்ளூர் ஒலி/ஒளிபரப்புச் சேவையான பிபிசி இலண்டன், பிபிசி அரபு மொழி தொலைக்காட்சி, பிபிசி பாரசீக மொழி தொலைக்காட்சி ஆகியன இந்தப் புதிய கட்டிடத் தொகுப்பில் அமைந்துள்ளன.  
பிபிசி ரேடியோ 1, பிபிசி ரேடியோ 1எக்ஸ்ட்ரா ஆகியவற்றின் வரவேற்பறையும் இந்தப் புதிய கட்டிடத் தொகுப்பில் அமைந்துள்ளன.  

முதன்மைக் கட்டிடம் முற்றிலுமாக மாற்றியமைக்கப்பட்டு, இல்லத்தின் பின்பகுதி விரிவுபடுத்தப்பட்டது. பிபிசி ரேடியோ 3, பிபிசி ரேடியோ 4, பிபிசி ரேடியோ 4 எக்ஸ்ட்ரா, பிபிசி உலகச் சேவை (வானொலி ஒலிபரப்பு) ஆகியன இங்கு நகர்த்தப்பட்டன. விரிவுபடுத்துதலின் மூலமாக பழையக் கட்டிடமானது *ஜான் பீல் விங்*குடன் இணைக்கப்பட்டுள்ளது. பிபிசி நியூஸ், பிபிசி நியூஸ் தொலைக்காட்சி அலைவரிசை, பிபிசி வேர்ல்டு நியூஸ் ஆகியவற்றிற்கான ஒருங்கிணைந்த செய்தியறை, ஒலி/ஒளிபரப்பு அரங்குகள் இங்கு அமைக்கப்பட்டன. இந்த மாற்றங்களுக்கான அனைத்துப் பணிகளும் 2013 ஆம் ஆண்டு மார்ச் மாதத்தில் நிறைவுற்றன.  

ஒலிபரப்பு இல்லம் என அலுவல்முறையில் அழைக்கப்பட்டாலும், புதிதாக விரிவாக்கம் செய்யப்பட்ட கட்டிடத்தை புதிய ஒலிபரப்பு இல்லம் (*new Broadcasting House*) என்று பிபிசி குறிப்பிடுகிறது. முதலில் இருந்த கட்டிடத்தை *பழைய ஒலிபரப்பு இல்லம்* (*old Broadcasting House*) என பிபிசி குறிப்பிடுகிறது.
# பிபிசி பாரசீக மொழித் தொலைக்காட்சி


**பிபிசி பாரசீக மொழித் தொலைக்காட்சி** ( Televizion-e Fârsi-ye BBC) என்பது பிபிசியின் பாரசீக மொழி செய்தித் தொலைக்காட்சி ஆகும். 14 சனவரி 2009 முதல் இந்தத் தொலைக்காட்சி செயல்பட்டு வருகிறது. செய்மதி வழியாக ஒளிபரப்பப்படும் இத்தொலைக்காட்சியானது இணையவழியாகவும் கிடைக்கிறது. ஈரான், ஆப்கானித்தான், தஜிகிஸ்தான், உசுபெக்கிசுத்தான் ஆகிய நாடுகளில் வாழும் பாரசீக மொழியைப் பேசும் சுமார் 120 மில்லியன் மக்களை சென்றடையும் நோக்கில் இந்தத் தொலைக்காட்சி செயல்படுகிறது.  

ஈரான் அரசு இச்சேவையின் பணியாளர்களையும் அவர்களின் குடும்பத்தாரையும் தொல்லைக்கு ஆளாக்கி, அச்சுறுத்தும் செயல்பாடுகள் தொடர்ந்து நடக்கின்றன.  

## வரலாறு
ஐக்கிய இராச்சியத்தின் வெளிநாட்டு காமன்வெல்த் அலுவலகம் ஆண்டுதோறும் 15 மில்லியன் பவுண்டு நிதியை ஒதுக்குகிறது. , இத்தொலைக்காட்சி சார்பற்ற ஊடகமாக இயங்குவதாக அறிவிக்கப்பட்டுள்ளது. எனினும், ஈரான் நாட்டின் சில ஊடக அமைப்புகள் இந்தத் தொலைக்காட்சியை பிரித்தானிய அரசின் கொள்கைப் பரப்புக் கருவியாக குற்றஞ்சாட்டுகின்றன. ஈரான் அரசு தான் வெளியிட்டுள்ள அறிக்கையொன்றில், ஐயத்திற்குரியதாகவும் சட்டத்திற்குப் புறம்பானதாகவும் இருப்பதாக குற்றஞ்சாட்டியுள்ளது. இசுலாமியக் குடியரசின் நலங்களுக்கு எதிராக இந்தத் தொலைக்காட்சி செயல்படுவதாகவும் ஈரான அரசு குற்றஞ்சாட்டுகிறது.
# கிறித்தவ மாதிரி கல்லூரி



**கிறித்தவ மாதிரி கல்லூரி** (*Model Christian College*) என்பது இந்தியாவின் நாகாலாந்தில் கோகிமாவில் செயல்படும் ஒரு கலை அறிவியல் **கல்லூரி** ஆகும். 2007-ல் மனித மாற்றம் மற்றும் ஆராய்ச்சிக்கான அருச்சோ சமூகத்தினால் இக்கல்லூரி நிறுவப்பட்டது. புது தில்லி பல்கலைக்கழக மானியக் குழு அனுமதி பெற்றது. இக்கல்லூரி நாகாலாந்து பல்கலைக்கழகத்துடன் இணையப்பெற்றது.  

## வழங்கப்படும் படிப்புகள்

- ஆங்கிலம்
- தாவரவியல்
- விலங்கியல்
- வேதியியல்
- புவியியல்
- நிலவியல்
- கல்வி
- அரசியல் அறிவியல்
- சமூகவியல்
- வரலாறு
# யல்டா ஹக்கிம்


## ஆரம்ப கால வாழ்க்கையும் கல்வியும்
யல்டா ஆப்கானித்தானின் காபூல் நகரில் 26 சூன் 1983 அன்று பிறந்தார். யல்டா 6 மாத கைக்குழந்தையாக இருந்தபோது, சோவியத்-ஆப்கான் போர் காரணமாக இவரின் குடும்பம் நாட்டை விட்டு வெளியேறியது.  

மேற்கு சிட்னியின் பரமட்டா புறநகர்ப் பகுதியில் வளர்ந்த யல்டா, பரமட்டா நகரத்திலுள்ள மகர்துர் பெண்கள் உயர்நிலைப் பள்ளியில் கல்வி கற்றார். அங்கு வயலின் வசிப்பவராகவும், விளையாட்டு அணியின் தலைவராகவும், மாணவப் பிரதிநிதியாகவும் இருந்தார். பரமட்டா மேற்கு பொதுப் பள்ளியிலும் கல்வி கற்றார்.  

2002-2004 காலகட்டத்தில் மக்குவாரி பல்கலைக்கழகத்தில் இளங்கலை (இதழியல்) படித்தார். இப்பல்கலைக்கழகத்தின் சங்கத்தில் நிர்வாகக் குழு உறுப்பினராகவும் செயலாற்றினார்.  

பாரசீக மொழி, தாரி மொழி, இந்தி, உருது, பஷ்தூ மொழி ஆகிய மொழிகளைப் பேசக்கூடியவர். 2022 ஆண்டு நிலவரப்படி, மாண்டரின் மொழியை கற்றுக்கொண்டிருந்தார்.
# துலி கல்லூரி


**துலி கல்லூரி** (*Tuli College*) என்பது நாகாலாந்தின் மொகோக்சுங்கில் துலியில் உள்ள பொதுப் பட்டயக் கல்லூரி ஆகும். இது கலைப்பிரிவில் இளங்கலை படிப்புகளை வழங்குகிறது. இக்கல்லூரி நாகாலாந்து பல்கலைக்கழகத்துடன் இணைக்கப்பட்டுள்ளது. இந்த கல்லூரி 1996-ல் நிறுவப்பட்டது.  

## துறைகள்

### கலைகள்

- ஆங்கிலம்
- வரலாறு
- அரசியல் அறிவியல்
- நிலவியல்
- பொருளாதாரம்
- கல்வி
- சுற்றுச்சூழல் கல்வி

## அங்கீகாரம்
துலி கல்லூரி புது தில்லி, பல்கலைக்கழக மானியக் குழுவால் அங்கீகரிக்கப்பட்டுள்ளது.
# ஓல்மியம் செலீனைடு



**ஓல்மியம் செலீனைடு** (*Holmium selenide*) என்பது Ho<sub>2</sub>Se<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அதிக வெப்பநிலையில் ஓல்மியம் மற்றும் செலீனியம் தனிமங்கள் அயோடின்) முன்னிலையில்) வினைபுரிந்தால் ஓல்மியம் செலீனைடு உருவாகிறது. அல்லது ஓல்மியம் ஆக்சைடுடன் ஐதரசன் செலீனைடு வினைபுரிந்தாலும் ஓல்மியம் செலீனைடு உருவாகும். வெள்ளி செலீனைடின் இரும முறைமை படிக அமைப்பில் நேர்சாய்சதுர AgHoSe2 சேர்மம் உருவாகிறது.
# சுமித் குமார் சிங்



**சிறீ சுமித் குமார் சிங்** (பிறப்பு c. 1981) ஒரு இந்திய அரசியல்வாதி ஆவார், இவர் பீகார் சட்டமன்ற உறுப்பினராகவும், தற்போது பீகார் அரசாங்கத்தில் அறிவியல் மற்றும் தொழில்நுட்ப அமைச்சராகவும் பணியாற்றுகிறார். சிங் 2010 இல் சகாய் சட்டமன்றத் தொகுதியில் ஜார்க்கண்ட் முக்தி மோர்ச்சா வேட்பாளராகப் போட்டியிட்டார். 2020- ஆம் ஆண்டில் இவர் சுயேச்சையாகப் போட்டியிட்டுத் தேர்ந்தெடுக்கப்பட்டார்.
# ஓல்மியம்(III) ஐதராக்சைடு



**ஓல்மியம்(III) ஐதராக்சைடு** (*Holmium(III) hydroxide*) என்பது Ho(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## வேதிப் பண்புகள்
ஓல்மியம்(III) ஐதராக்சைடு அமிலங்களுடன் வினைபுரிந்து ஓல்மியம்(III) உப்புகளைக் கொடுக்கிறது.  
: Ho(OH)<sub>3</sub> + 3 H<sup>+</sup> → Ho<sup>3+</sup> + 3 H<sub>2</sub>O  
உயர் வெப்பநிலைகளில் ஓல்மியம்(III) ஐதராக்சைடு வெப்பச் சிதைவுக்கு உட்பட்டு HoO(OH) சேர்மத்தையும் தொடந்து அதிக வெப்பநிலையில் Ho<sub>2</sub>O<sub>3</sub> உருவாகிறது.
# 2023 மஸ்துங் குண்டுவெடிப்பு



29 செப்டம்பர் 2023 அன்று, முஹம்மது நபியின் பிறந்தநாளை நினைவுகூரும் இஸ்லாமிய விடுமுறையான ஈத் மீலாதுன்-நபியின் முக்கிய ஊர்வலத்தின் போது பாகிஸ்தானின் பலூசிஸ்தான் மாகாணத்தில் உள்ள மஸ்துங் மாவட்டத்தில் உள்ள மஸ்துங் நகரில் தற்கொலைக் குண்டுத் தாக்குதல் நடத்தப்பட்டது. ஒரு மசூதிக்கு அருகில் நடந்த இந்த வெடிப்பில் கணிசமான எண்ணிக்கையிலான உயிரிழப்புகள் ஏற்பட்டன, குறைந்தது 55 பேர் இறந்துள்ளனர். மேலும் 50-70 பேர் காயம் அடைந்தனர். இறந்தவர்களில் மஸ்துங்கின் துணைக் கண்காணிப்பாளர் நவாஸ் காஷ்கோரியும் அடங்குவார்.  

## பின்னணி
பலுசிஸ்தானில் பல ஆண்டுகளாக ஜிகாதிகள் மற்றும் பலூச் பிரிவினைவாதிகள் அடிக்கடி தாக்குதல்களை நடத்தி வருகின்றனர். 2011, 2014, 2015, 2017 மற்றும் 2018 ஆம் ஆண்டுகளில் மஸ்துங்கில் நடந்த பெரிய கிளர்ச்சித் தாக்குதல்களும் இதில் அடங்கும்.  

## நிகழ்வு
மதீனா மசூதிக்கு அருகாமையில், மீலாதுன்-நபி விழாவினையொட்டி ஏற்பாடு செய்யப்பட்டிருந்த மத ஊர்வலத்திற்காக தனிநபர்கள் கூடிக்கொண்டிருந்த இடத்தில் இந்த குண்டுவெடிப்பு நிகழ்ந்துள்ளது. குற்றவாளி துணைக் காவல் கண்காணிப்பாளர் நவாஸ் கிஷ்கோரியின் வாகனத்தின் அருகே தன்னைத்தானே வெடிக்கச் செய்து கொண்டார் என்றும் சந்தேகிக்கப்படுகிறது. நிகழ்வு நடந்த உடன், அந்தப் பகுதி சட்ட அமலாக்கத் துறையினரால் சுற்றி வளைக்கப்பட்டது, மேலும் காயமடைந்தவர்கள் அருகிலுள்ள மருத்துவமனைகளுக்கு கொண்டு செல்லப்பட்டனர். காயமடைந்தவர்களுக்கு திறன் மிக்க அவசர மருத்துவ உதவியை உறுதி செய்ய மருத்துவமனைகளில் அவசரநிலை அறிவிக்கப்பட்டது. }} கூடுதலாக, கணிசமான எண்ணிக்கையிலான நபர்கள் காயமடைந்துள்ளனர், 50 முதல் 70 பேர் வரை காயமடைந்துள்ளதாக அறிக்கைகள் தெரிவிக்கின்றன.  
இந்த தாக்குதலில் பலியானவர்களுக்கு பலுசிஸ்தானில் 3 நாள் துக்கம் அனுசரிக்கப்படும் என தகவல் துறை அமைச்சர் ஜான் அச்சக்சாய் அறிவித்துள்ளார். செப்டம்பர் 30 அன்று, பலுசிஸ்தான் சட்டமன்றம், முதலமைச்சர் மாளிகை, ஆளுநர் மாளிகை, பலுசிஸ்தான் உயர்நீதிமன்றம் மற்றும் மாகாணத்தில் உள்ள பிற அரசு கட்டிடங்களில் பாகிஸ்தான் கொடி அரைக்கம்பத்தில் இறக்கி பறக்கவிடப்பட்டது.  

இசுலாமிய ஒத்துழைப்பு அமைப்பு (OIC) குண்டுவெடிப்புக்கு பதிலளிக்கும் விதமாக, "பயங்கரவாதத்தின் அனைத்து வடிவங்கள் மற்றும் வெளிப்பாடுகளுக்கு எதிராகவும், பயங்கரவாதத்திற்கு எதிரான பாகிஸ்தானின் முயற்சிகளுக்கு முழு ஆதரவையும் தெரிவித்தது" மற்றும் பாதிக்கப்பட்டவர்களுக்கும் அவர்களது குடும்பத்தினருக்கும் ஆழ்ந்த இரங்கலைத் தெரிவித்தது.  

பாகிஸ்தானிய தலிபான் இந்த சம்பவத்தில் தொடர்பு இல்லை என்று மறுத்துள்ளது, அத்தகைய தாக்குதல் அதன் கொள்கைகளுக்கு எதிரானது என்று ஒரு அறிக்கையில் தெரிவித்துள்ளது.  

இந்த தாக்குதலுக்கு கண்டனம் தெரிவித்துள்ள ஐநா பொதுச்செயலாளர் அன்டோனியோ குத்தேரசு, "அமைதியான, மத விழாக்களின் போது மக்களைக் குறிவைத்து இந்த தாக்குதல்கள் நடத்தப்படுவது வெறுக்கத்தக்கது" என்றும் கூறியுள்ளார். அமெரிக்கா, பிரான்ஸ், இங்கிலாந்து, துருக்கி, சவுதி அரேபியா, ஈரான், ஐக்கிய அரபு அமீரகம், ஈராக், எகிப்து ஆகிய நாடுகளும் தீவிரவாத தாக்குதலுக்குக் கண்டனம் தெரிவித்துள்ளன.  

## குற்றவாளி
குண்டுவெடிப்புக்கு எந்த அமைப்பும் பொறுப்பேற்கவில்லை. மஸ்துங்கில் நடந்த தாக்குதல் மற்றும் ஹங்கு மசூதி குண்டுவெடிப்பு, சில மணிநேரங்களுக்குப் பிறகு நடந்த தாக்குதல் ஆகியவை இராக்கிலும் சிரியாவிலும் இஸ்லாமிய அரசின் (ISIL) வேலையாகத் தோன்றுவதாக பாகிஸ்தான் அமைதி ஆய்வுக் கழகத்தின் இயக்குநர் அமீர் ராணா கூறினார்.
# ஓல்மியம்(III) நைட்ரேட்டு


**ஓல்மியம்(III) நைட்ரேட்டு** (*Holmium(III) nitrate*) என்பது Ho(NO<sub>3</sub>)<sub>3</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியமும் நைட்ரிக் அமிலமும் சேர்ந்து ஓல்மியம்(III) நைட்ரேட்டு உப்பு உருவாகிறது. மஞ்சள் நிறப் படிகங்களாக உருவாகும் இச்சேர்மம் நீரில் கரையும். படிக நீரேற்றுகளையும் உருவாக்கும்.  
## தயாரிப்பு
நைட்ரசனீராக்சடு மற்றும் ஓல்மியம்(III) ஆக்சைடு சேர்மங்கள் வினைபுரிவதால் நீரற்ற நிலை ஓல்மியம்(III) நைட்ரேட்டு உருவாகிறது:  
::<math>\mathsf{2Ho_2O_3 + 9N_2O_4 \ \xrightarrow{150^oC}\ 4Ho(NO_3)_3 + 6NO }</math>  

உலோக ஓல்மியத்துடன் நைட்ரசனீராக்சடு வினைபுரிந்தாலும் ஓல்மியம்(III) நைட்ரேட்டு உருவாகிறது :  
::<math>\mathsf{Ho + 3N_2O_4 \ \xrightarrow{200^oC}\ Ho(NO_3)_3 + 3NO }</math>  

ஓல்மியமும் நைட்ரிக் அமிலமும் சேர்ந்து வினைபுரிந்தால் ஓல்மியம்(III) நைட்ரேட்டு உருவாகும்:  
::<math>\mathsf{Ho(OH)_3 + 3NHO_3 \ \xrightarrow{150^oC}\ Ho(NO_3)_3 + 3H_2O }</math>  

## இயற்பியல் பண்புகள்
ஓல்மியம்(III) நைட்ரேட்டு மஞ்சள் நிற படிகங்களாக உருவாகிறது.  

Ho(NO<sub>3</sub>)<sub>3</sub>•5H<sub>2</sub>O என்ற வாய்ப்பாட்டைக் கொண்ட படிக நீரேற்றை உருவாக்குகிறது.  

நீர் மற்றும் எத்தனாலில் கரைகிறது.  

## வேதிப் பண்புகள்
நீரேற்றப்பட்ட ஓல்மிடிக் நைட்ரேட்டு வெப்பத்தால் சிதைந்து HoONO<sub>3</sub> சேர்மத்தை கொடுக்கிறது. அடுத்தடுத்த வெப்பப்படுத்தும் போது ஓல்மியம் ஆக்சைடாக சிதைகிறது.  

## பயன்கள்
பீங்கான்கள் மற்றும் கண்ணாடி உற்பத்திக்கு ஓல்மியம்(III) நைட்ரேட்டு பயன்படுத்தப்படுகிறது.  

உலோக ஒல்மியத்தை உற்பத்தி செய்வதற்கும் இரசாயன வினையாக்கியாகவும் பயன்படுத்தப்படுகிறது.
# அரசு நிஜாமியா திப்பி கல்லூரி


**அரசு நிஜாமியா திப்பி கல்லூரி** (*Government Nizamia Tibbi College*) என்பது இந்தியாவின் தெலங்காணா மாநிலம் ஐதராபாத்தில் அமைந்துள்ள ஒரு யூனானி மருத்துவக் கல்லூரி ஆகும்.  

இக்கல்லூரியுடன் மருத்துவமனை உள்ளது. சிகிச்சைக்காகத் தயாரிக்கப்படும் பெரும்பாலான மருந்துகள் மருத்துவ மூலிகைகளிலிருந்து தயாரிக்கப்படுகின்றன. இக்கல்லூரி ஒரு இளநிலை மருத்துவப் படிப்பை (யூனானி மருத்துவம் மற்றும் அறுவை சிகிச்சை) வழங்குகிறது. இது தவிர, கல்லூரி முதுநிலை மருத்துவ பட்டப்படிப்புகளையும் வழங்குகிறது.  

## வரலாறு
அரசு நிஜாமிய திப்பி கல்லூரியின் வரலாறு 1810ஆம் ஆண்டு முதல் தொடங்குகிறது. இது ஆப்கானிய அறிஞர் சாஜிதா பேகம் மஜித் என்பவரால் தொடங்கப்பட்டது. பின்னர், ஏழாவது நிஜாம் ஒசுமான் அலி கானால் 1938-ல் புதுப்பிக்கப்பட்டது.  

## கல்லூரி
ஐதராபாத்தில் உள்ள சார்மினார் என்ற இடத்தில் அரசு நிஜாமியா திப்பி கல்லூரி அமைந்துள்ளது. இக்கல்லூரியானது இந்தியாவின் தெலங்காணாவில் உள்ள கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.  

## கல்வி
கல்லூரியில் வழங்கப்படும் முக்கிய இளநிலை படிப்பு இளநிலை யூனானி மருத்துவம் மற்றும் அறுவை சிகிச்சை பாடமாகும். கூடுதலாக, கல்லூரி முதுநிலை மருத்துவப் படிப்பையும் வழங்குகிறது.  

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
- தெலுங்கானாவில் உள்ள உயர்கல்வி நிறுவனங்களின் பட்டியல்
- அலிகார் முஸ்லிம் பல்கலைக்கழகம்
# திவான் சந்த் சர்மா



**திவான் சந்த் சர்மா** (*Diwan Chand Sharma*) இந்தியாவைச் சேர்ந்த ஓர் அரசியல்வாதியாவார். 1896 ஆம் ஆண்டு மார்ச்சு மாதம் 8 ஆம் தேதியன்று பிரித்தானிய பஞ்சாபின் குச்ராத் மாவட்டம் தௌலத்து நகரத்தில் இவர் பிறந்தார். இந்தியாவின் பஞ்சாப் மாநிலத்திலுள்ள ஓசியர்பூர் மக்களவைத் தொகுதியில் போட்டியிட்டு முதலாவது மக்களவைக்கு தேர்ந்தெடுக்கப்பட்டார்.  

திவான் சந்த் சர்மா 2ஆவது மக்களவைக்கும், 3ஆவது மற்றும் 4ஆவது இடங்களிலும் குர்தாசுபூர் மக்களவை தொகுதியிலிருந்து தேர்ந்தெடுக்கப்பட்டார். 1957-1962, 1962-1967 மற்றும் 1967-1968 ஆண்டுகளில் குர்தாசுபூரில் நாடாளுமன்ற உறுப்பினராக பணியாற்ரினார். இவருக்குப் பின் பிரபோத் சந்திரா பதவியேற்றார்.  
1969 ஆம் ஆண்டு திவான் சந்த் சர்மா காலமானார்.
# பெடிடே



**பெடிடே** (*Badidae*)(பச்சோந்தி மீன்கள்) என்பது சுமார் 30 சிற்றினங்களைக் கொண்ட மீன் குடும்பம் ஆகும். இது அனபான்டிபார்மிசு வரிசையில் வைக்கப்பட்டுள்ளது. இருப்பினும், *உலகில் உள்ள மீன்கள்* நூலின் 5வது பதிப்பு, இந்த மீனைப் பெயரிடப்படாத மற்றும் தரவரிசைப்படுத்தப்படாத ஆனால் ஒற்றைத்தொகுதி மரபு உயிரினக் கிளையில் உள்ள நாண்டைடே மற்றும் பிரிஸ்டோலெபிடிடே ஆகியவற்றுடன் சேர்த்து அனபான்டிபார்மிசின் சகோதர குடும்பமாக வகைப்படுத்துகிறது. இது பரந்த பெர்கோமார்பாவில் உள்ள ஓவலன்டேரியாவின் சகோதர குழுவாகும். இந்தக் குடும்பத்தைச் சேர்ந்த மீன்கள் வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான் மற்றும் தாய்லாந்து ஆகிய நாடுகளில் காணப்படுகின்றன. இவை சிறிய வகை நன்னீரில் வாழும் மீன்கள் ஆகும். இவை வரை உடல் நீளத்தை அடையக்கூடியன. இவற்றில் பெரியது *பெடிசு அசாமென்சிசு* சிறியது, *டேரியோ டாரியோ* (.
# சிறீ சுபமன்ய காட்டி



**ஸ்ரீ சுபமன்ய காட்டி** என்பது இந்தியாவின் கருநாடக மாநிலத்தின் பெங்களூர் ஊரக மாவட்டத்தில் உள்ள தொட்டபல்லாபுரம் வட்டத்தில் உள்ளது. இது பெங்களூர் கோட்டத்தைச் சேர்ந்தது. இது தொட்டபல்லாபுரத்திலிருந்து தொலைவிலும், மாநிலத் தலைநகரான பெங்களூரிலிருந்து தொலைவிலும் உள்ளது.  

## அரசு அலுவலகங்கள்

- எஸ். எஸ். காட்டி அஞ்சல் நிலையம்(561203)
- எஸ். எஸ். காட்டி வி. ஏ. வட்டம் (வருவாய் துறை கர்நாடகம்)
- எஸ். எஸ். காட்டி ஆரம்ப சுகாதார நிலையம்
- எஸ். எஸ். காட்டி காவல் நிலையம்
- டெலிபோன் எக்சேஞ்ச் ஆபிஸ்
- கிராம பஞ்சாயத்து அலுவலகம்
- எஸ். எஸ். காட்டி கிராம ஊராட்சி நூலகம்
- அரசு மேல்நிலைப் பள்ளி
- அங்கன்வாடி மையம்
- எஸ். எஸ். காட்டி கிராம பஞ்சாயத்து லோக ஷிகானா சமிதி (குடிமக்கள் எழுத்தறிவு மையம்)

## வங்கிகள்

- இந்தியன் ஓவர்சீஸ் வங்கி
- கனரா வங்கி
- எஸ். எஸ். காட்டி விவசாய சேவா சங்கம் (முதன்மை விவசாய கடன் சங்கம்)
# மெகராஜ் மாலிக்



**மெகராஜ் தின் மாலிக்** (*Mehraj Din Malik*) (பிறப்பு 1988) ஒரு இந்திய அரசியல்வாதி மற்றும் ஜம்மு மற்றும் காஷ்மீரைச் சேர்ந்த ஆம் ஆத்மி கட்சித் தலைவர் ஆவார். 2022 ஆம் ஆண்டு வரை சம்மு காஷ்மீரில் ஆம் ஆத்மியின் முதல் மற்றும் ஒரே வெற்றி வேட்பாளர். அவர் ககாரா தொகுதியில் இருந்து தேர்ந்தெடுக்கப்பட்ட மாவட்ட வளர்ச்சிக் குழு (DDC) உறுப்பினர் ஆவார். 17 அக்டோபர் 2022 அன்று, ஆம் ஆத்மி கட்சி அவரை சம்மு காஷ்மீரின் மாநில ஒருங்கிணைப்புக் குழு ஆம் ஆத்மி கட்சியின் இணைத் தலைவராக நியமித்தது.  

## தொழில் வாழ்க்கை
2013 ஆம் ஆண்டு ஆம் ஆத்மி கட்சியில் இணைந்து 2014 ஆம் ஆண்டு சட்டமன்றத் தேர்தலில் சுயேச்சை வேட்பாளராகப் போட்டியிட்ட பிறகு மெஹ்ராஜ் மாலிக் தனது அரசியல் வாழ்க்கையைத் தொடங்கினார். 2020 இல், இவர் மாவட்ட வளர்சிக்குழு உறுப்பினர் தேர்தலில் சுயேச்சை வேட்பாளராக 3511 வித்தியாசத்தில் வெற்றி பெற்று ககாரா தொகுதிக்கு மாவட்ட வளர்ச்சிக் குழு உறுப்பினராகத் தேர்ந்தெடுக்கப்பட்டார். ஜம்மு காஷ்மீரில் இருந்து ஆம் ஆத்மி கட்சியின் முதல் வெற்றி வேட்பாளராகவும், 2022 ஆம் ஆண்டு நிலவரப்படி, ஜம்மு காஷ்மீரில் இருந்து அக்கட்சியின் வெற்றி பெற்ற ஒரே வேட்பாளர் இவரே.  

17 அக்டோபர் 2022 அன்று, ஆம் ஆத்மி கட்சி அவரை சம்மு காசுமீர் மாநில ஒருங்கிணைப்புக் குழு ஆம் ஆத்மி கட்சியின் இணைத் தலைவராக நியமித்தது.  

"மஜ்ஜா மஜ்ஜா ராஜ் கரேகா" ( transl. <span>மெஹ்ராஜ் ஆட்சி செய்வார்</span> ) என்பது ஒரு தனித்துவமான முழக்கம், இது மெஹ்ராஜ் மாலிக் எந்தப் பேரணியை ஏற்பாடு செய்தாலும் எழுப்பப்படுகிறது.  

## கைது
ஜம்முவில் நிலம் அபகரிப்பு இயக்கத்திற்கு எதிரான போராட்டத்திற்குப் பிறகு, மெகராஜ் மாலிக் விசாரணைக்காக காவலில் வைக்கப்பட்டார். வன்முறை சம்பவம் நடந்த இடத்தில் மாலிக் பேச்சு நடத்தியதாக எழுந்த குற்றச்சாட்டின் காரணமாக அதிகாரிகள் இவரைக் கைது செய்தனர். பிப்ரவரி 10, 2023 அன்று, அவர் பிணையில் விடுவிக்கப்பட்டார்.